Povijest (doba)

Drugi svjetski rat: prizor najvećeg rata ikad i jednog od najvažnijih događaja u cijeloj povijesti

## O razdoblju

### Društvo

Robovlasničko društvoFeudalno društvo
Građansko društvo

### Oblici vlasti

Apsolutistička monarhija
Ustavna monarhija
Parlamentarna monarhija
Diktatura
Totalitarizam
Oligarhija
 Teokracija
Parlamentarna republika
Predsjednička republika
Aristokratska republika

### Važne osobe

Napoleon Bonaparte
Adolf Hitler
Albert Einstein
Ivan Pavao II.
Wolfgang Amadeus Mozart
Gaj Julije Cezar
Josif Staljin
Kristofor Kolumbo
Leonardo da Vinci
Aleksandar Veliki
vidi još

### Glavna obilježja

Promjene
Napredak
Ratovi

### Napredak

Znanost
Tehnologija
Izumi

### Glavne države

Velika Britanija
Francuska
Rusko Carstvo
Rimsko Carstvo
Habsburška Monarhija
vidi još

## Prije i poslije

### Prethodnik

Prapovijest

**Povijest (doba)** označava treće veliko razdoblje ljudske povijesti, koje traje od 3500. godine prije Krista pa sve do danas. Započinje pred malo više od 5500 godina, a traje još i dan danas. U ovo doba se dogodilo najviše velikih stvari poznatih čovječanstvu, a povjesničari, arheolozi i povijesna znanost općenito najviše istražuju baš ovo doba, puno povijesnih osoba, velikih ratova i napredaka u znanosti i tehnologiji.

## Podjela

Povijesno doba dijeli se na četiri dijela: stari vijek, srednji vijek, novi vijek i suvremeno doba. Kraj nekog od ta četiri doba se određuje nekim velikim događajem (na primjer, stari vijek završava 476. godine padom Zapadnog Rimskog Carstva. Također, valja znati da se sve do 1. stoljeća poslije Krista povijesno doba (stari vijek) preklapa s metalnim dobom iz prapovijesti.

Povijest se ovako dijeli po godinama:

* Stari vijek = 3500. pr. Kr. - 476.

* Srednji vijek = 476. - 1492.

* Novi vijek = 1492. - 1918.

* Suvremeno doba = 1918. - ?

### Kraj

O kraju povijesnog doba se ne može govoriti, pošto njegov četvrti dio, suvremeno doba, traje još i dan danas. Zbog toga su svi ljudi na Zemlji dio povijesnog doba koje traje već preko pet tisuća godina.

## Stari vijek

*Podrobniji članak o temi*: Stari vijek

Stari vijek je prvo od četiri razdoblja povijesnog doba, koje započinje 3500. godine pr. Kr. otkrićem pisma. U to doba nastaju velike i moćne civilizacije, od kojih su najpoznatije Mezopotamija, Stari Egipat, Stara Grčka, Stari Rim, Stara Indija i Stara Kina. Stari vijek završava 476. godine padom Zapadnog Rimskog Carstva.

## Srednji vijek

*Podrobniji članak o temi*: Srednji vijek

Srednji vijek je drugo od četiri razdoblja, počinje 476. godine i dijeli se na rani, razvijeni i kasni. U ovo doba Bizant nastavlja tradiciju Rimskog Carstva, a u Europi prevladavaju apsolutističke monarhije. Glavna obilježja ovog razdoblja su feudalizam i prevlast Crkve. Završava 1492. godine otkrićem Amerike, premda neki smatraju da je kraj srednjeg vijeka 1453. godina u kojem su Osmanlije osvojile Bizant.

## Novi vijek

*Podrobniji članak o temi*: Novi vijek

Novi vijek je također doba apsolutizma. U to doba se gradi dvorac Versailles, francuski car Napoleon I. osvaja Europu, a započinje i Prvi svjetski rat. U Velikoj Britaniji se dinastije izmjenjuju jedna za drugom, znanstvenici otkrivaju izume, a javljaju se i nove političke ideologije: kapitalizam, liberalizam i socijalizam. Događa se Prva industrijska revolucija, a krajem stoljeća i državne; u mnogim državama svrgnute su nekad moćne dinastije i osnovane republike, a ponegdje i diktature. Novi vijek završava 1918. godine krajem Prvog svjetskog rata.

## Suvremeno doba

*Podrobniji članak o temi*: Suvremeno doba

Suvremeno doba je najnovije - doba današnjice, zrakoplova, struje, računala, a uskoro možda i doba robota... Suvremeno doba započinje 1918. krajem Prvog svjetskog rata i traje do dan danas. U to doba dogodio se Drugi svjetski rat, Hladni rat, a krajem stoljeća i za Hrvatsku važan Domovinski rat. Današnje doba je obilježeno modernošću i razvijanjem znanosti, ali i mnogim problemima u svijetu: glad, problemi s okolišem... Također, ovo doba (pogotovo 20. stoljeće) je doba komunizma i moćnih, a ponekad i krvavih diktatura s velikim diktatorima - neki od primjera su Adolf Hitler, Josif Staljin, Mao Ce-tung, Josip Broz Tito i drugi.

## Unutarnje poveznice

* Prapovijest

* Povijest

* Stari vijek

* Srednji vijek

* Novi vijek

* Suvremeno doba

## Vanjske poveznice

Hrvatska enciklopedija: Stari vijek

Hrvatska enciklopedija: Srednji vijek

## Izvori

1. ↑ Proleksis enciklopedija: Srednji vijek

**Manja**: Kameno doba • Metalno doba • Stari vijek • Srednji vijek • Novi vijek • Suvremeno doba
**Najmanja**: Starije kameno doba • Srednje kameno doba • Mlađe kameno doba • Bakreno doba • Brončano doba • Željezno doba • Rani stari vijek • Kasni stari vijek • Rani srednji vijek • Razvijeni srednji vijek • Kasni srednji vijek • Rani novi vijek • Kasni novi vijek